open-index/open-wikipedia-markdown huggingface dataset:
Mustafa III

**Mustafa III** (arabisk: مصطفى الثالث, født 28. januar 1717 i Konstantinopel i Det osmanske rike, død 21. januar 1774 samme sted) var sultan av Det osmanske rike.

## Liv og virke
### Bakgrunn
Han var en de yngre sønner av Ahmed III og moren Mihrişah Kadın. Til hans makttiltredelse levde han avsondret i Kafes i Topkapı-palasset og utviklet seg til dikter og lærd. Mustafa studerte astrologi, litteratur, medisin så vel som osmansk og islamsk historie. Han var også interessert i religiøse stridssamtaler. 

Han etterfulgte Osman III på tronen ettersom habns bror Mohammend, som gjalt for den fremtidige sultan, døde kort før. Ved sin tiltredelse lot han seg omlende av kalif Omars dverd, og demonstrerte dermed sin særlige interesse for rettsvesen og rettferdighet.

### Sultan
Han var en energisk og oppmerksom hersker som forsøkte å modernisere arméen og innenriksadministrasjonen for å opphøye riket til de vesteuropeiske stormaktenes nivå. Den osmanska stat hadde imidlertid forfalt såpass at forsøk til reform i mindre skala bare ble en dråpe i havet, mens større planer om å forandre det administrative status quo som rådde umiddelbart vekket de konservative janitsjarernes og imamenes misnøye til på grensen for åpent opprør. Mustafa anskaffet ikke desto mindre utenlandske militæres tjenester for å påbegynne reformer av infanteriet og artilleriet. 

Sultanen beordret også grunnleggelsen av akademier for matematikk, navigasjon og naturvitenskap.

Ved Istanbul lot han bygge en ny forstad. I 1759 igangsatte han byggingen av Laleli-moskeen. I hans regjeringstid ble store deler av hans hovedstad ødelagt av fire større jordskjelv i 1766 og 1767. For gjenoppbyggelsen stilte han til rådighet store deler av sin private formue. Han gjenreiste Fatih-moskeen og Eyüp-Sultan-moskeen. 

Han gjenopptok planleggingen av en kanal fra Iznik-bukten og Svartehavet, og planlegging av en kanal mellom Rødehavet og Suez ved Middelhavet.

Han var seg vel bevisst sitt rikes militære svakhet. Derfor forsøkte Mustafa iherdig å unngå krig. Hen han klarte ikke å forhindre den russisk-tyrkiske krig 1768–1774, som han etter russiske aggresjoner i det sørlige Polen så seg nødt til å starte. Krigen endte med osmanenes nederlag. De ble tvunget til å oppgi sin makt over blant annet Krimhalvøya i freden i Kutschuk-Kainardji i år 1774, rett etter sultanens død i Topkapipalasset. 

Han ble etterfulgt av sin bror Abd-ul-Hamid I (1774–89). 

I en brevveksling mellom Voltaire og Katarina den store ble Mustafa III konsekvent gjort til latter, og Voltaire kalt ham «fet og uvitende». 

Mustafa hadde to sønner, Selim III og Mehmet. Han hadde også fem døtre.

## Referanser
Meditasjon

**Meditasjon** er samlebetegnelse for systematisk anvendte psykiske og kroppslige øvelser, som har til hensikt å øve opp og senere vedlikeholde evnen til å raskt oppnå (og holde på) en bestemt sinnstilstand. Nøyaktig hvilken sinnstilstand det siktes mot varierer litt mellom de forskjellige typene meditasjon, men typiske mål er en eller flere av følgende: avspenning (både fysisk og psykisk), løsrivelse fra ukontrollert tankevirksomhet og dermed økt konsentrasjonsevne, større innsikt og forståelse av verden, en tankemessig og/eller følelsesmessig pause fra hverdagen. SIM-meditasjon sikter i tillegg på terapeutiske effekter i form av å endre emosjonelle reaksjoner hos utøveren. 

Selve øvelsene som brukes for å oppnå dette, varierer mellom meditasjonstypene, men kan blant annet omfatte: lydintonasjoner (mantra), sanseøvelser (som visualisering), fantasireiser, affirmasjoner, åndedrettsfokus, konsentrasjon, kontemplasjon, fri assosiasjon og avspenning. Blant meditasjonsformer skiller man mellom konsentrasjonsteknikker, som søker å oppnå en bestemt tilstand i sinnet, og ledighetsteknikker, som er prosessorienterte og åpne for ulike sinnstilstander.

Meditasjon blir ofte forbundet med østlige tradisjoner som buddhisme og hinduisme, men også i kristendommen har meditasjon en lang historie. Meditasjon praktiseres også i religionsnøytrale sammenhenger. Selve ordet kommer av det latinske «meditatio» som betyr «å dvele over», «å reflektere», «å kretse rundt».

## Virkninger
Mange som praktiserer meditasjon sier at de opplever bedre helse, større selvtillit, ro og/eller økt styrke i kroppen eller større konsentrasjon og tilstedeværelse. Noen hevder å oppleve helt endrede sinnstilstander som transcendentale opplevelser og tilstander som minner om bevissthet påvirket av entogener eller hallusinogener.

Enkelte undersøkelser tyder på at meditasjon midlertidig endrer kroppen og hjernens kjemiske produksjon, og at det kan ha visse positive helseeffekter. Undersøkelser hvor førsøkspersoner har blitt målt med EEG, viser klart endrede hjernebølger under meditasjon, på en måte som peker hen mot at meditasjon iverksetter avspenning i kroppen og stimulerer en avslappet oppmerksomhet som registrerer indre impulser. Resultater av meditasjon er til dels omdiskutert. Fra å være laboratoriebasert og sette søkelys på fysiologiske mekanismer, er meditasjonsforskningen i økende grad opptatt av effekt på menneskers hverdagsstress. Et påvist resultat er at meditasjon kan styrke evnen til å takle stress og eksamensagnst.

## Referanser
Lars-Eric Wahlgren

**Lars-Eric Wahlgren** (født 14. mai 1929 i Åsele i Västerbotten, død 19. oktober 1999) var en svensk generalløytnant.

Fra 1995 var han en av åtte høyere offiserer fra forskjellige land som inngikk i det uavhengige ekspertrådet *International Defence Advisory Board* som ble opprettet på anmodning av de tre baltiske forsvarsministrene. Han ble også brukt av UNESCO som ekspert på spørsmål om bevaring av kulturarv i krigssituasjoner.

I mars 1993 overtok han etter den indiske generalen Satish Nambiar og i egenskap av visegeneralsekretær i FN var han frem til juni midlertidig sjef for FN-styrkene i det tidligere Jugoslavia (UNPROFOR). Han fikk via media opplyst at den franske general Jean Cot var utnevnt til hans etterfølger.

## Karriere
* 1953 offiser ved pansartrupperna og Skånska Dragonregementet i Hässleholm
* Militärhögskolans stabskurs 1963-1965 og ble kaptein i Generalstabskåren
* 1974-1975 kontingentsjef for svenske FN-avdelinger i Midtøsten. 
* 1977 utnevnt til oberst
* 1977-1980 forsvarsattaché i Oslo
* 1980 sjef for Gotlands regemente
* 1983 beordret til generalmajor og sjef for Gotlands Militärkommando
* 1988 ble utnevnt til generalløytnant, assisterende generalsekretær i FN og sjef *(Force Commander)* for FNs midlertidige styrke i Libanon (UNIFIL).
Ludvig VI av Frankrike

**Ludvig VI,** *den tykke* (på fransk: *Louis VI le Gros*)  (født ca. 1078 eller 1081 i Paris, død 1. august 1137 i Burg Béthizy ved Paris), var fra 1108 til 1137 konge av Frankrike

Han tilhørte Capetdynastiet og var eldste sønn av Filip I av Frankrike (1060&ndash;1108), og Bertha av Holland (1055&ndash;94).

Han giftet seg  med Lucienne de Rochefort i 1104, men dette ekteskapet ble annullert. Han giftet seg på nytt i 1115 med Adélaide de Maurienne (ca.1100&ndash;54)
og fikk åtte barn, sju sønner og en datter:
**Deres barn: *
**1) Filip (1116 &ndash; 13. oktober 1131), konge av Frankrike (1129&ndash;31)
**2) Ludvig VII (1120 &ndash; 18. november 1180), konge av Frankrike
**3) Henri (1121&ndash;74), erkebiskop av Reims 
**4) Hugo  (ca.1122&ndash;?)
**5) Robert  (ca.1123 &ndash; 11. oktober 1188), greve Robert I av Dreux
**6) Constance (ca.1124 &ndash; 16. august 1176), først gift med greve Eustace IV av Boulogne, og siden med Raymond V av Toulouse.
**7) Philippe (1125&ndash;61), biskop i Paris
**8) Pierre – Peter I av Courtenay (ca.1126&ndash;83), gift med lady Elizabeth av Courtenay 

I nesten hele sin regjeringstid på 29 år var han i stridigheter med «røverbaronene» som herjet Paris, eller med engelskmennene. Sammen med sin rådgiver Abbot Sugar arbeidet han for å skape ordnede forhold og effektivisere administrasjonen i landet. Med støtte fra borgerligheten fremmet han kongemakten ovenfor storvasallene. Han førte krig mot Henrik I av England men ble beseiret i 1119.    

Ludvig den tykke døde etter et dysenterianfall den 1. august 1137. Han er gravlagt i Basilika Saint-Denis.
## Referanser
Painkiller (album)

***Painkiller*** er et musikkalbum av det britiske heavy-metal-bandet Judas Priest. 

Albumet ble spilt inn ved Miraval Studios, Frankrike tidlig i 1990 og LP-, kassett- og CD-versjonene ble lansert den 3. september samme år.
Albumet ble nominert til en Grammy Award for «Best Metal Performance» den 20. februar 1991, til den 33. Grammy-utdelingen.

I denne oppfølgeren til det lite solgte albumet *[[Ram It Down]]* gikk Judas Priest tilbake til 70-talls-stilen sin, men lånte også nye elementer i musikken, slik som speed metal. Albumet mottok god kritikk.

Painkiller i seg selv er et Messias-lignende metallmonster som rir på en drage-motorsykkel med to sirkelsager som hjul. Figuren er inspirert av den falne engelen på coveret til albumet *[[Sad Wings of Destiny]]* som Judas Priest tidligere hadde spilte inn. Etter Painkiller-turnéen, forlot vokalist Rob Halford bandet. 

## Sporliste
#«Painkiller» (6:06)
#«Hell Patrol» (3:37)
#«All Guns Blazing» (3:58)
#«Leather Rebel» (3:35)
#«Metal Meltdown» (4:49)
#«Night Crawler» (5:45)
#«Between the Hammer & the Anvil» (4:49)    
#«A Touch of Evil» (5:45)
#«Battle Hymn» (0:58)
#«One Shot at Glory» (6:49)

;Bonusspor på 2001 «Remastered Edition»
#«Living Bad Dreams» - (5:21)
#«Leather Rebel» (konsertopptak) – (3:39)

## Personell
*Rob Halford  – Vokal
*K.K. Downing – Gitar
*Glenn Tipton – Gitar
*Ian Hill – Bassgitar
*Scott Travis – Trommesett
;Gjest
*Don Airey – keyboard på «A Touch of Evil»

## Eksterne lenker
*
Rorbu

**Rorbu** er en sesongbolig for fiskere, gjerne lokalisert til et fiskevær. Rorbuer var særlig viktige den gang da fisket ble drevet fra åpne båter, og fiskebåten ikke hadde plass til også å brukes som bolig. Til ei rorbu hørte sengeplasser for et båtlag, plass til matlaging og rom for å lagre alt nødvendig av redskap og annet utstyr. Rorbua var plassert på land, men nær ved sjøen. Det var viktig at utstyr kunne løftes rett fra båten og inn i hus. 

Rorbuer brukes fremdeles i dag av sjarkfiskere som deltar i Lofotfisket.

Rorbuene i fiskeværa kunne tilhøre fiskerne selv, eller de kunne tilhøre væreieren. 

Rorbuer og fiskevær var knyttet til de store regelmessige sesongfiskeriene, først og fremst til fisket etter skrei fra Sunnmøre og nordover. 

Sildefisket var mer uregelmessig, på den måten at silda tok land ulike steder til ulike tider og dette ga ikke insitament til å bygge rorbuer. Sildefiskerne søkte i større grad ly der det var å finne, eller de hadde et eget fartøy med til overnatting, ei "losjamenta". Dette var gjerne ei gammel skøyte. 

## Sesongbolig med mange navn
Rorbu er et nordnorsk begrep for en sesongbolig for tilreisende fiskere. På  Romsdalskysten eksisterer det samme fenomenet i fiskeværa, men sesongboligene gikk under betegnelsen *fiskarstove*. I Hordaland ble betegnelsen *fjæremannshus* brukt, og i innlandet finnes *fiskebuer* ved enkelte innsjøer, bl.a. Femunden. 

Betegnelsen rorbu er i dag velkjent over hele kysten, langt ut over der begrepet opprinnelig hørte hjemme. Reiselivsfolk har etablert tilbud om *rorbuferie* på steder langt sør for der rorbuene fantes og stadig eksisterer som kulturminner. 

## Rorbua blir turistanlegg
I dag tilbys mange steder rorbuferie i «rorbuer» med høy standard, moderniserte eller nybygde, enkeltstående eller samlet i større turistanlegg. Standarden i noen av disse tilsvarer vanlig hotellstandard: Flislagte bad, toalett, kjøkken, peis, flatskjerm. Likheten med de opprinnelige rorbuene er først og fremst beliggenheten og eksteriøret med karakteristisk plassering på peler helt nede i fjæra. Det man ikke lenger trenger å ta hensyn til er havna; at fiskebåter skal kunne legge til og laste og losse fiskeredskaper m.m. Derfor er det bygd nye rorbuanlegg på steder der autentiske rorbuer aldri ville bli plassert.

Begrepet "rorbu" er kjent blant utenlandske turister. Derfor benyttes begrepet i forbindelse med turistanlegg i dag langt sør i landet, der rorbuer knapt har eksistert.

## Referanser


## Se også
* Fjæremannshus
* Fiskebu

## Eksterne lenker
* 
*
Livstidssenator

En **livstidssenator** er en senator valgt eller utpekt på livstid. Ordningen har vært praktisert i flere land.

## Italia

I Italia utnevnes en *senatore a vita* av presidenten «for fremragende patriotiske fortjenester innen det sosiale, vitenskapelige, kunstneriske eller litterære område». Tidligere presidenter er livstidssenatorer *ex officio*.

Den italienske forfatningen begrenser antallet livstidssenatorer, bortsett fra tidligere presidenter, til fem. De har samme rettigheter som valgte senatorer, inkludert retten til å stemme i senatet og til å bli valgt til president for senatet. Deres embedsperiode tar ikke slutt ved oppløsningen av senatet, og de kan sitte i et hvilket som helst valgt senat i hele sin livstid.

Alle italienske presidenter har foretatt minst én utnevnelse av en livstidssenator, bortsett fra Oscar Luigi Scalfaro. Luigi Einaudi utnevnte åtte senatorer.

### Liste over Italias livstidssenatorer

Livstidssenatorer:
*Elena Cattaneo - , utnevnt.
*Carlo Azeglio Ciampi - , tidligere president.
*Mario Monti - , utnevnt.
*Renzo Piano - , utnevnt.
*Carlo Rubbia - , utnevnt.
* Liliana Segre, utnevnt i 2018

Tidligere livstidssenatorer:

## Canada
Medlemmer av det kanadiske senatet ble frem til 1965 utnevnt på livstid. Senere utnevnte senatorer har måttet gå av ved fylte 75 år.

## Sør-Amerika
En rekke søramerikanske land har gitt tidligere presidenter rett til sete i senatet på livstid (*senador vitalicio*). Fordi ordningen ble ansett som udemokratisk har den blitt avskaffet i de fleste land. Paraguay har fremdeles en slik ordning, men livstidssenatorene har ikke stemmerett. I Venezuela fantes ordningen fra 1961 til 1999, i Peru fra 1979 til 1993 og i Chile fra 1980 til 2005. Augusto Pinochet var livstidssenator i Chile frem til 2000, men ble fradømt setet.

## Frankrike
Under den tredje franske republikk bestod det franske senatet av 300 medlemmer, og av disse var 75 uavsettelige (*sénateur inamovible*). Ordningen ble introdusert i 1875 og avskaffet for nye senatorer i 1884, selv om allerede utnevnte beholdt sine plasser. Den siste franske livstidssenatoren, Emile Deshayes de Marcère, døde i 1918. Tilsammen var det 116 livstidssenatorer.

## Noter



## Eksterne lenker
* Senato.it: Senatori a vita
Johannes Berg

**Johannes Berg** er navnet til flere personer:

*Johannes H. Berg (1797), stortingsrepresentant
*Johannes H. Berg (1930–2010), offiser, næringslivsmann og politiker
*Johannes H. Berg jr., science fiction- og fantasy-fandom-entusiast.
*Johannes Berg (prest), sogneprest på Røros og Melhus og ordfører på Røros 1857–1860.
*Johannes Berg (1863–1935), stortingspolitiker for Høyre i 1922-1927.
*Johs. Bergh, jazzhistoriker og journalist

## Se også
* Johannes Bergh
If I Needed Someone

**«If I Needed Someone»** er en sang av The Beatles som første gang ble utgitt på albumet *[[Rubber Soul]]* i 1965. Sangen ble skrevet av George Harrison og innspilt mellom 16. oktober og 18. oktober 1965.

## Inspirasjon
Sangen var tungt influert av musikken til den amerikanske gruppen The Byrds. Etter sigende sendte Harrison sangen til Jim McGuinn med beskjeden «Dette er for Jim» ettersom gitarriffet i *If I Needed Someone* var basert på McGuinns riff i sangen «The Bells of Rhymney». Introduksjonen og sangens capo var også svært like Byrds. Pussig nok var The Byrds' egen bruk av elektrisk 12-strengers gitar influert av George Harrisons bruk av et tilsvarende instrument i filmen *[[A Hard Day's Night (film)|A Hard Day's Night]]*.

Harrison har selv skrevet om sangen at «*If I Needed Someone* er som en million andre sanger skrevet rundt D-akkorden. Om du beveger fingeren din rundt, får du flere små melodier og noen ganger får du flere små sykdommer. Den gitarlinja, eller variasjonene av den, finnes i mange sanger, og det forbauser meg at folk fortsatt finner nye kombinasjonsmuligheter i de samme notene.»

Versene har tunge harmonier med John Lennons stemme høyest, noe høyere enn Harrisons i miksen.

## Musikere
* John Lennon — harmonistemme, rytmegitar
* Paul McCartney — harmonistemme, bassgitar
* George Harrison — dobbel hovedstemme, førstegitar
* Ringo Starr — trommer, tamburin
* George Martin — harmonium (orgel)

## Andre versjoner
Harrison inkluderte sangen på sitt *[[Live In Japan]]*-album fra 1992 hvor han og Eric Clapton hadde betydelig lengre gitarspill mellom versene. Harrisons stemme er også mye mer prominent enn på The Beatles' original.

Clapton spilte også en kort versjon av sangen på hyllestkonserten «Concert For George» i 2003.

*If I Needed Someone* var den første sangen fra George Harrison som ble en hitsang for en annen gruppe. Det var The Hollies' utgave som nådde 20.-plass på britiske hitlistene i januar 1966, men ved deres standard var det likevel den sangen som var minst suksessfull. Harrisons nedlatende kommentarer til pressen førte til sinte ordvekslinger mellom de to britiske gruppene.

## Kilder
* MacDonald, Ian (1995). *Revolution In the Head: The Beatles' Records and the Sixties*. Vintage. ISBN 0-7126-6697-4.
* Harrison, George (1980). *I Me Mine*. Simon and Schuster. ISBN 0-671-42787-3.
* Hammond, Ian. «The Harrisong, Part IV». Retrieved October 19, 2005.

## Eksterne lenker
* Sangteksten 
* Alan W. Pollacks notater om «If I Needed Someone»
Johannes H. Berg jr.

**Johannes H. Berg jr.** (1956–2004) var en norsk science fiction- og fantasy-entusiast, foreningsgrunnlegger, kongressorganisator, fanzine-forfatter og Tolkien-oversetter.

Han var en hjørnesten for norsk science fiction- og fantasy-fandom fra 70-tallet, med science fiction-klubben ''Aniara'' i Oslo, og gjennom de neste tiårene til han døde av kreft i 2004. Han var også svært aktiv i skandinavisk fandom-miljø. Han organiserte og deltok på SF/F-arrangement over en periode på mer enn 25 år. I 1981 grunnla Berg, sammen med Nils Ivar Agøy *Arthedain – Norges Tolkienforening*, og Berg var helt til sin død aktiv både som medlem og foredragsholder. Han oversatte dessuten to av Tolkiens verker, *[[Volund Smed fra Store Skauby]]* (originaltittel *Smith of Wotton Major*) og *[[Trær og blader]]* (originaltittel *Leaf by Niggle*) til norsk, og bistod SF Norge med tekstingen av *[[Ringenes herre]]*-filmene.

Berg var redaktør for magasinet *[[Nova – Fantastiske Fortellinger]]* på slutten av 1970-tallet.

I tillegg til interessen for science fiction og fantasy var han en sentral skikkelse i rolle- og brettspillforeningen Ares i Oslo. Han var også en sentral person i og medgrunnlegger for opprettelsen av organisasjonen Hyperion i 2002, som var en forlengelse av arbeidet han og andre innen spillmiljøet hadde gjort med Norsk simuleringsspillforbund (NSSF) på nittitallet. Som oversetter av grunnsettet til Dungeons & Dragons til norsk var han viktig for starten på rollespill i Norge. 

Til daglig arbeidet han på Norsk Teknisk Museum med undervising og omvising. Han arbeidet også med en hovedoppgave i historie, om historien til det norske flagget.

Etter hans død ble det opprettet et minnefond i hans navn. Minnefondet søker å ivareta den åndelige arven etter Johannes H. Berg ved å utdele en årlig pris, samt støtte opp om aktiviteter, organisasjoner eller enkeltpersoner som arbeider i hans ånd.

## Utgivelser eller medvirksomhet
* *Det norske flagget av 1821* Artikkel i Øystein Sørensen (red.): *Jakten på det norske: Perspektiver på utviklingen av en norsk nasjonal identitet på 1800-tallet.* Oslo, 1998, Ad Notam Gyldendal, ISBN 82-417-0952-8
* *J.R.R. Tolkien : et forfatterportrett*, Oslo 1995. 
* Medredaktør: *Kaleidoskop : utvalgte science fiction noveller.* Oslo : Bok og Magasinforlaget : Bokklubben Nova, 1991. ISBN 82-90387-26-1
* Redaktør: *[[Nye stjerner]] : science fiction antologi*, Oslo : Bok og magasinforlaget, 1988. ISBN 82-90387-16-4
* Redaktør og oversetter: *[[Jordboere|Jordboere : science fiction antologi]]* Oslo : Bok og magasinforlaget : Bokklubben Nova, 1985. ISBN 82-90387-11-3

## Referanser


## Eksterne lenker
* Minneside&nbsp;&nbsp;(fandom.no)
All Those Years Ago

**«All Those Years Ago»** er en sang skrevet av George Harrison, utgitt i løpet av våren 1981 som en personlig hyllest til John Lennon et halvt år etter at han ble myrdet. Harrison hadde opprinnelig skrevet sangen for Ringo Starr med en ganske annen tekst, men etter drapet på John Lennon endret han innholdet for å gi sin kommentar til det meningsløse tapet av en god venn og kollega. Strofen, som reflekterer oppfordringen om aldri å nevne morderens navn, lyder:

Innspillingen av «All Those Years Ago» omfattet alle de gjenværende Beatles-medlemmene; Paul McCartney, Ringo og George. Pauls hustru, Linda McCartney, bidro også på koringen. Likevel ble den utgitt som en solosingel i George Harrisons navn. De tre Beatles-medlemmene ga sine bidrag i flere omganger og mastertapene ble sendt rundt mellom de ulike innspillingstedene. De tre Beatlesene kom aldri til å opptre sammen på samme tid under innspillingene. Resultatet av de ulike bidragene ble til sist mikset sammen for å skape et utgivelsesklart produkt.

Det skulle gå nye 13 år før de alle tre endelig møttes i et studio igjen, og 25 år etter innspillingen av *[[Abbey Road (album)|Abbey Road]]* albumet, som er The Beatles' egentlige svanesang. Dette skjedde først i anledning arbeidet med *[[The Beatles Anthology]]* i 1994, da de mottok tre uferdige komposisjoner av John Lennon for pålegg av instrumenter og vokal, hvorav de gjorde to av dem ferdig til Anthology-serien.

Singelen nådde 2.-plass i USA og 13.-plass i Storbritannia.

Sangen ble produsert av George Harrison og Ray Cooper, og finnes også inkludert på George Harrisons album *[[Somewhere In England]]*, som ble utgitt i 1981.

## Eksterne lenker
*
Norma Balean

**Norma Balean** (født 27. oktober 1907 i London, død 30. november 1989 i Bergen) var en britisk/norsk skuespiller. Da foreldrene ble skilt i 1912, tok moren henne med hjem til Bergen. 

Balean debuterte i 1928 som «Mabel» i *Circusprinsessen* på Den Nationale Scene i Bergen. Hun var mye brukt i lystspill og komedier, men spilte også seriøse roller, blant annet i *[[Hamlet]]* og  *[[Peer Gynt]]*.

Norma Balean var en meget dyktig sanger, og ble flittig benyttet i operaer og operetter, blant annet som «Hanna Glawari» i *[[Den glade enke]]* (1951) og «Annie Oakley» i *Annie get your gun* (1954). Den store divarollen som «Mrs. Sally Adams» i Irving Berlins *Call Me Madam* (1954) befestet hennes rolle som Bergens primadonna. I *Carmen* gjorde hun furore både som «Frasquita» og «Mercedes», i Eugen Onegin som «Filipjevna», i *Trubaduren* som «Inez» og i *[[La traviata]]* som «Flora».

Som 70-åring i 1977 spilte Norma Balean inn platen *Så godt at man ikke er ung*.  

## Filmografi
* 1976 Jan Herwitz som Madam Hindriksen
* 1973 Maksveringar som Amanda (TV-miniserie)

## Æresbevisninger
Norma Balean mottok Conrad Mohrs legat i 1935 og Bergen Bys Stipend i 1967. Hun var innehaver av Kongens fortjenstmedalje i gull. I 2002 ble hun avbildet på et norsk frimerke.

## Referanser




## Eksterne lenker
*
* Norma Balean i Scenewebarkivet
Senit

**Senit** (Zenit) er det punktet på himmelen som er loddrett over observatøren (elevasjon 90°); det vil si en loddrett linje trukket gjennom observatøren og videre ut i verdensrommet treffer himmelhvelvningen.

Det motsatte punktet (*loddrett under observatøren*) kalles nadir.
Dødsstjernen

**Dødstjernen** er en fiktiv romstasjon og supervåpen fra de originale Star Wars-filmene. Stasjonen er på størrelse med en måne, bygd av imperiet. Denne brukte Imperiet rundt 20-25 år på å bygge. Grunnen til at det tok så lang tid, var det at Imperiet ikke hadde funnet teknologien til å få stasjonen til å kunne skyte denne dødelige strålen. Dette brukte de lang tid på og det var det Imperiet brukte lang tid på, ikke selve stasjonen. Som mange misforstår. Dette er også grunnen til at den andre Dødsstjernen ble konstruert fortere, selv om den var mye større.

## Typer

### Den første Dødstjernen

Den første Dødstjernen var i full drift da den ble ødelagt av Luke Skywalker. Den ødela planeten Alderaan, Leias hjemplanet.

### Den andre Dødsstjernen
Etter at den første dødsstjernen ble sprengt besluttet keiseren at det skulle konstrueres en ny Dødsstjerne. Den var både større og mer kraftfull enn den første. Imperiet brukte kortere tid på å bygge denne fordi teknologien var på plass, noe den ikke var på den første. I *[[Star Wars Episode VI: Jediridderen vender tilbake]]* fant opprørerne ut hvordan de skulle ødelegge denne romstasjonen før den ødela dem. Dødsstjernen hadde et skjold som var nærmest ugjennomtrengelig. Han Solo, Leia, Chewbacca og mange flere opprørere dro ned til månen Endor, der skjoldgeneratoren stod. Etter et hardt slag greide opprørerne å sprenge skjoldgeneratoren og angripe Dødsstjernen. Imens var Luke Skywalker fanget inni Dødsstjernen sammen med Darth Vader og keiseren. Luke greide så vidt å komme seg unna med Darth Vader før hele romstasjonen ble sprengt av Lando og opprørerhæren. De kom seg inn til Dødsstjernes kjerne og sprengte den.

## Referanser




## Eksterne lenker
* 
* 
*
Sergio Pininfarina

**Sergio Pininfarina** (født 8. september 1926 i Torino, død 3. juli 2012) var en fremtredende italiensk bildesigner. Han begynte i farens selskap Carrozzeria Pininfarina, og da faren, Battista Pininfarina, døde i 1966, ble han sjef for selskapet. I oktober 2005 ble han utnevnt til livstidssenator av president Carlo Azeglio Ciampi, sammen med Giorgio Napolitano.

I 2006 ble Sergio utnevnt til æresmedlem i Pininfarinas styre, og sønnen Andrea etterfulgte ham som selskapets administrerende direktør samme år.

Blant Sergio Pininfarinas mest kjente bildesign er Peugeot 406 Coupé og Alfa Romeo 164.

## Referanser


## Eksterne lenker
* 
* 
* Biografi
«Weird Al» Yankovic

**Alfred Matthew «Weird Al» Yankovic** (født 23. oktober 1959) er en amerikansk musiker som er best kjent for sine parodier på kjente sanger.

## Biografi
Yankovics sangtekster er satire på samtidens populærkultur, inkludert fjernsyn, filmer, mat, musikk, nettsteder og generelle fenomener i tiden som opptrer i nyhetsbildet. Noen temaer er gjengangere i diskografien, som Star Wars-fandom (Yoda, The Saga Begins, White & Nerdy ...), mat, fordøyelse og fedme (The White Stuff, Waffle King, Taco Grande, My Bologna, Lasagna, Grapefruit Diet, Fat, Eat It, Pancreas), kommentarer om og parodier på andre musikere (Living with a Hernia, Perform This Way, (This Song's Just) Six Words Long, Achy Breaky Song). Selv om det er parodier som har gjort Yankovic kjent, har han utgitt flere humoristiske sanger med egne melodier. Noen av dem er pastisjer eller stilparodier hvor han etterligner en musiker eller en gruppes totale uttrykk heller enn enkeltstående sanger. Alle albumene hans, med unntak av debutalbumet «Weird Al» Yankovic, har en medley (korte utdrag fra ulike sanger som blir spilt som det var en sammenhengende sang) som benytter refrenget til ulike sanger i en polkastil, komplett med trekkspill. Han har selv uttalt at prosessen å konvertere disse sangene til polka er «på den måten som Gud har ment det».

## Diskografi
* *[["Weird Al" Yankovic (album)|«Weird Al» Yankovic]]* (26. april, 1983) #139 US
* *[["Weird Al" Yankovic In 3-D]]* (28. februar, 1984) #17 US
* *[[Dare To Be Stupid]]* (18. juni, 1985) #50 US
* *[[Polka Party! (album)|Polka Party!]]* (21. oktober, 1986) #177 US
* *[[Even Worse]]* (12. april, 1988) #27 US
* *[[UHF - Original Motion Picture Soundtrack and Other Stuff]]* (18. juli, 1989) #146 US
* *[[Off The Deep End]]* (14. april, 1992) #17 US
* *[[Alapalooza]]* (5. oktober, 1993) #46 US
* *[[Bad Hair Day]]* (12. mars, 1996) #14 US
* *[[Running With Scissors (album)|Running With Scissors]]* (29. juni, 1999) #16 US
* *[[Poodle Hat]]* (20. mai, 2003) #17 US
* *[[Straight outta lynwood]]* (23. september, 2006)
* *[[The Essential "Weird Al" Yankovic]]* , (2009)
* *[[Mandatory fun]]* (2014)

## Referanser


## Eksterne lenker
* 
* 
* 
*
Got My Mind Set on You

**«Got My Mind Set on You»** er en sang som ble skrevet Rudy Clark og som første gang ble innspilt av James Ray i 1962, men som er mest kjent fra innspillingen George Harrison gjorde for sitt album *[[Cloud Nine]]*.

Som singelutgivelse nådde sangen førsteplass på de amerikanske hitlistene i januar 1988. Den ble produsert av Harrison selv, og tidligere medlem av Electric Light Orchestra Jeff Lynne. Sangen var Harrisons tredje og siste førsteplass som soloartist etter oppløsningen av The Beatles, etter «My Sweet Lord» i 1970 og «Give Me Love (Give Me Peace on Earth)» i 1973.

«Got My Mind Set on You» ble parodiert av «Weird Al» Yankovic på hans album *[[Even Worse]]* fra 1988 i sangen *[[(This Song Is Just) Six Words Long]]*.
## George Harrisons versjon

## Eksterne lenker
*
Jam sandwich

**Jam sandwich** eller **jam butty** (eg. «syltetøysmørbrød») er et engelsk slanguttrykk for en utrykningsbil fra politiet. Disse bilene er kraftigere enn de små og mellomstore patruljebilene, som er populært kjent som *[[pandabil]]er*. 

Uttrykket skriver seg fra 1970-årene, da man gikk over fra svarte og hvite eller blå og hvite bilder til hvite biler med en bred rød eller oransje refleksstripe langs siden, noe som kan minne om syltetøy klemt mellom to loffskiver. Det ble særlig kjent gjennom TV-serier som *[[The Sweeney and Minder]]*. 

De fleste styrker bruker nå andre farger, særlig kraftig gult og rød, for å gjøre bilene mer synlige. I London bruker Metropolitan Police Service sølvgrå biler med en bred rød stripe, som minner sterkt om de opprinnelige *jam sandwiches*. 

## Se også

* Armed response vehicle
* Pandabil
* Svartemaja
Armed response vehicle

**Armed response vehicle** (ARV, «bevæpnet responskjøretøy») er i Storbritannias politi et kjøretøy som brukes for å transportere våpen slik at disse ved behov raskt kan gjøre tilgjengelig for polititjenestemenn. De brukes også til tider for å eskortere transporter av høyrisikofanger.

I det britiske politiet bærer tjenestemennene ikke rutinemessig våpen. Bare spesialtrente, autoriserte tjenestemenn kan bruke våpen, og disse kjører gjerne i ARV-er slik at de raskt kan komme ubevæpnede kolleger til unnsetning. Både bilene og mannskapene er alltid uniformert.

ARV-er ble først innført av West Yorkshire Police i 1976, da som *instant response cars*. Metropolitan Police Service i London tok dem i bruk i 1991, og hadde dét året 132 episoder hvor våpen var nødvendig.

Bilene er gjerne store sedaner eller firehjulsdrevne biler. I de fleste politistyrker er sjåføren en spesialtrent bevæpnet tjenestemann, med ansvar for å komme raskest mulig frem uten å sette allmennheten i unødig fare, mens en annen bevæpnet tjenestemann håndterer radiokommunikasjon slik at de er best mulig informert om situasjon når de kommer frem. I London er det også med en tredje tjenestemann med ansvar for å velge en rute som unngår trafikkorker i størst mulig grad, og som når de når målet håndterer kommunikasjonen med operativ leder.

Våpnene som fraktes i bilene er særlig Glock 17-pistoler og MP5-maskinpistoler. Begge våpen bruker 9mm ammunisjon, og regnes for å ha god treffsikkerhet og være kraftige nok til å stoppe en bevæpnet gjerningsmann.

## Se også
* Jam sandwich
* Pandabil
* Svartemaja
Zenit (andre betydninger)

**Zenit** kan vise til:

* Senit (astronomisk begrep)
* Zenit (rakett) ukrainsk bærerakett
* Zenit-satellitt, sovjetisk militær overvåkingssatellitt
* Zenit-proberakett, sveitsisk rakett brukt 1967&ndash;1973
* Zenit (kamera)
* FK Zenit St. Petersburg, russisk fotballag
* Zenit News Agency, katolsk internasjonalt nyhetsbyrå
Give Me Love (Give Me Peace on Earth)

**«Give Me Love (Give Me Peace on Earth)»** er en sang av George Harrison, og er åpningssporet på albumet *[[Living in the Material World]]*, fra 1973. Sangen ble utgitt som en single i mai 1973. Den nådde førsteplassen på U.S. Billboard Hot 100 i slutten av juni,og nummer åtte på UK Singles Chart. Harrisons single erstattet «My Love» på toppen av Hot 100-listen, en sang av tidligere bandkompis fra The Beatles, Paul McCartney. Og ble etter hvert erstattet av «Will It Go Round in Circles» av Billy Preston, som hadde spilt med Harrison og McCartney under innspillingen for *[[Let It Be (album)|Let It Be]]* i 1969.

Sangen var Harrisons andre og nestsiste singel som nådde førsteplass på hitlistene. De to andre var *[[My Sweet Lord]]* (1970) og *[[Got My Mind Set on You]]* (1987).

## Teksten

*«Give Me Love (Give Me Peace on Earth)»* er som tittlen hentyder både en salme og en fredshymne forkledd som en popsang. Midtpartiet har en solo med en slidegitar. I den selvbiografiske boken *I Me Mine* (1982) forteller Harrison kort at «noen ganger åpner du munnen og du vet ikke hva du kommer til å si, og hva enn som kommer ut er en begynnelse. Om det skjer med deg og du er heldig – det kan vanligvis bli gjort om til en sang. Denne sangen er en bønn og et personlig utsagn meg meg, Herren, og hvem som måtte like den.»

Utsagnet forteller noe fra sangerens verksted, at for å skrive en sang trenger man en åpning, et utsagn som man kan spinne videre på. Sangens enkle tekst som blir repetert flere ganger er dog ikke uten sjarm, men representerer likevel ikke et kreativt høydepunkt i Harrisons produksjon, skjønt den synes å ha hatt en personlig verdi ikke bare for ham selv, men også for mange av hans tilhengere. Sangen ble også inkludert på hans senere konserter.

:*Give me love*
:*Give me love*
:*Give me peace on earth*
:*Give me light*
:*Give me life*

## Listeplasseringer

## Coverversjoner
Sangen ble fremført i en spansk versjon av Verónica Castro i 1975.

Den brasilianske sangerinnen Marisa Monte covret den på livealbumet, *[[A Great Noise]]*, utgitt 1997 (i hennes versjon er en liten del av Janis Joplins «Me and Bobby McGee» inkludert).

Steve Wood og Daniel May komponerte musikken til dokumentarfilmen Everest  fra 1997. Hvor de brukte noen av Harrisons sanger. «Give Me Love (Give Me Peace On Earth)» ble brukt under delen som heter «The Journey Begins».

Jeff Lynne fremførte denne sangen under *[[Concert for George]]* i 2002.

Dave Davies, fra The Kinks, spilte inn en versjon på albumet *[[Kinked]]*, fra 2006. (selv om hans versjon var blitt utgitt tidligere på hyllestalbumet *[[Songs from the Material World - a Tribute to George Harrison]]*, i 2003).

Sangen ble også covret til tider av Elliott Smith under sine konserter.

Ron Sexsmith fremførte denne sangen live i Crane Lane Theatre, Cork. 

Sting, Elton John og James Taylor fremførte sangen den 13. april 2002, under Rainforest Benefit Concert i Carnegie Hall i New York City

## Referanser


## Eksterne lenker
* 
* Sangteksten til «Give Me Love (Give Me Peace On Earth)»
Bayerischer Verfassungsgerichtshof

**Bayerischer Verfassungsgerichtshof** er forfatningsdomstolen i Fristaten Bayern. Den ble grunnlagt 30. mars 1850 som *Bayerischer Staatsgerichtshof*.

De 38 dommerne utnevnes ved simpelt flertall av den bayerske landdagen, og domstolen er øverste domstol i statsrettslige saker.

## Eksterne lenker
*
Nadir

:*For mannsnavnet, se [[Nader]].*
:*For musikkalbumet til Monograf, se [[Nadir (musikkalbum)]].*

**Nadir**  (fra arabisk نظير, *naẓīr*, «motsatt del, likebilde») er det usynlige punktet i verdensrommet, der en linje som trekkes fra en observatør, gjennom planetens sentrum og videre ut i verdensrommet treffer himmelhvelvingen på den andre siden av planeten.  Punktet befinner seg derfor i en retning som er 180° motsatt av retningen til zenit, og som har elevasjon -90°.

## Annen bruk av ordet
Ordet brukes også billedlig på engelsk og en rekke andre språk som det laveste punkt i billedlig forstand (lavmål), for eksempel i et menneskets sinn eller følelsesutvikling, eller i en aktivitet eller en yrkeskarriere.

I matematikken brukes utrykket om det laveste punktet på en kurve, og i geografi for å beskrive et punkt på overflaten der overflaten i alle retninger ligger høyere. Uttrykket *nadir* kan også brukes om et himmellegemes laveste punkt, sett fra betrakterens synsvinkel, i dets tilsynelatende omløpsbane. Dette kan benyttes for å bestemme Solens posisjon, skjønt det er bare nøyaktig for en og samme breddegrad og bare mulig ved de lavere breddegrader.

Innen onkologien betegner *nadir* det laveste nivået av blodcelleantall mens pasienten gjennomgår behandling med cellegift. Diagnosen nøytropenisk nadir etter en cellegiftkur varer vanligvis i 7–10 dager.

## Referanser
Pandabil

**Pandabil** (engelsk: Panda car) er en betegnelse på små eller mellomstore biler som brukes av Storbritannias politi. De brukes til rutinepatruljer, mens utrykningsoppdrag overlates til større og raskere biler. 

## Beskrivelse
Pandabiler har navn etter pandabjørner ettersom de opprinnelig ble lakkert i svart og hvitt i mange styrker; enkelte brukte også blått og hvitt. Det antas at dette var inspirert av de svarte og hvite politibilene i USA, og ble innført for at det skulle være lett å gjenkjenne politikjøretøy selv på betydelig avstand. 

I 1980-årene gikk man over til å bruke hvite biler, vanligvis med gule eller røde refleksstriper. Dette skyldtes rett og slett et ønske om lavere kostnader. Senere har man i stor grad gått over til å bruke flerfargede biler, gjerne med kraftige signalfarger for å få maksimal synlighet i trafikken. 

## Biltyper
De vanligste typene, men ikke de eneste, som blir eller har blitt brukt som 'pandabiler er:

*Austin Maestro
*Austin/Rover Metro
*Ford Escort
*Ford Fiesta
*Ford Focus
*Hillman Imp
*Mini
*Morris Traveller
*Vauxhall Astra
*Vauxhall Vectra

## Se også
* Armed response vehicle
* Jam sandwich
* Svartemaja
Den bayerske landdagen

**Den bayerske landdagen** (*Bayerischer Landtag*) er parlamentet i delstaten Bayern. Parlamentsbygningen er Maximilianeum i München.

Parlamentet velges ved valg hvert femte år. Landdagen vedtar lover, statsbudsjettet og velger ministerpresidenten og regjeringen.
## Historie
Bayern har hatt et parlament siden 1819. Det besto under Kongeriket Bayern som Bayerische Ständerversammlung. Parlamentet besto av et førstekammer kalt Riksrådet (Kammer der Reichsräte) og et annetkammer kalt Representantkammeret (Kammer der Abgeordneten). Det er sistnevnte annetkammer som er forløperen til dagens landdag.

Etter novemberrevolusjonen ble et provisorisk nasjonalråd (1918 til 1919) etablert. Den første demokratiske landdag i Bayern eksisterte under Weimarrepublikken fra 1919 til 1933. Nasjonalsosialistene opphevet landdagen 30. januar 1934. Etter den andre verdenskrigen ble det først etablert en rådgivende landdag og i 1946 ble en ny landdag valgt av folket. Denne landdagen holdt sine møter i ulike lokaler i München inntil den flyttet inn i Maximilianum i 1949 og hvor den fortsatt er. Frem til 1999 eksisterte også Bayerns senat, men siden har Bayern hatt et enkammersystem.
## Valg
Bayerns landdag skal ha minst 180 medlemmer hvorav halvparten velges ved personvalg i 90 kretser. De øvrige 90 velges ved partilister. Det er i utgangspunktet partilistene som bestemmer forholdet mellom partiene i landdagen. Vinnerne av personvalget i kretsen kommer alltid med i landdagen, dersom vedkommendes parti kommer over sperregrensen. Dersom det fra et parti velges flere fra kretsene enn partiet tilkommer etter listevalget, kalles de overskytende overskuddsmandater. Disse blir utlignet med utjevningsmandater. Sperregrensen er 5 %.
 
### Valgresultatene i landdagen fra og med 1946

## Presidenter etter 1946
:*Utdypende artikkel: [[Liste over presidentene for Den bayerske landdagen]]*

## Bildegalleri

Fil:2012-07-18-Plenarsitzung-Bayerischer-Landtag-12.jpg|Møte i plenumssalen 
Fil:2012-07-17 - Bayerischer Landtag - Senatssaal - 6889.jpg|«Senatssalen» i Maximilianeum 
Fil:2012-07-17 - Bayerischer Landtag - Treppenhaus - 6936-38.jpg|Trappehuset 
Fil:2012-07-17 - Bayerischer Landtag - Lesesaal - 6898.jpg|Leserommet 
Fil:2012-07-18 - Bayerischer Landtag - Raum der Stille - 8117.jpg|Stillerom 
Fil:2012-07-17 - Bayerischer Landtag - Steinerner Saal (Foyer) - 6933.jpg|«Steinerne Saal» (fojer) 


## Se også
* Delstatsparlament
* Landdag (historisk)

## Eksterne lenker
* 
* Landdagsvalget 2008
Slaget ved Wurzach

**Slaget ved Wurzach** var det andre slaget under Truchsess' felttog fra Kirchheim til sjøen Bodense gjennom den sørvestlige Tyskland.

## Bakgrunnen
Etter å ha vunnet Slaget ved Leipheim og tvunget fram oppløsning av bandene langs Donau marsjere deretter Truchsess' hær til Baltringen som ble inntatt og deretter sørover mot sjøen Bodense hvor de kom opp mot «Nedre Allgäu-banden» som var under ledelse av presten Florian Greisel.

## Slaget
Det ble en kortvarig affære for de 7 000 bøndene som utgjorde hæren. Bøndene var dårlig organisert og trent og de fikk raskt panikk etter at ligaens artilleri hadde skutt av tre salver inn i deres rekker. Truchsess hadde allerede sendt sitt kavaleri i forveien rundt og byen Wurzach. Herfra kunne de angripe og slå ihjel bøndene mens de flyktet. Fire erobrede kanonstykker ble tatt tilbake av ligaen.

## Etterspillet
Wurzach-slaget var i virkeligheten bare en forfektning mot det store slaget som ville ha funnet sted ved Weingarten den 15. april 1525 da Truchsess med sin hær fant en sterk bondehær, «Sjøbanden» på 12 000 mann som hadde fått støtte fra to større byer og eget artilleri. De to hærer først var stilt ansikt mot ansikt, men Truchsess innså at han hadde for lite krutt og trakk seg deretter tilbake til landsbyen Gaisbeuren. Om natten satte han fyr på landsbyen fordi han hadde lært at bøndene hadde planlagt et nattangrep. Dette stoppet det som kunne ha blitt et avgjørende slag, for bøndene trakk seg tilbake den neste dagen i påventelse av støtte fra andre bander .

Påsken som kom og førte til forhandlinger og våpenstillstand slik at Truchsess kunne forbereder seg på slag, men også på å forhindre et farlig oppgjør da det var landsknekter og andre profesjonelle soldater blant bøndene. Den 17. april blir Weingarten-traktaten underskrevet som fastslo at bøndene skulle få sine klager behandlet i en rettssak. Dermed var store deler av Schwaben nøytralisert slik at styrkene i den schwabiske ligaen kunne frigjøres for å bekjemper andre bander. Deretter brøt Truchsess opp og for nordover.

## Kilder
* Miller, Douglas: *Armies of the German Peasants' War 1524-26*. 2003. ISBN 1-84176-507-4
Bokmålsordboka

***Bokmålsordboka*** er en ordbok over bokmålet, utarbeidet ved Seksjon for leksikografi og målføregransking på Institutt for lingvistiske og nordiske studier ved Universitetet i Oslo i samarbeid med Språkrådet. Fra 2016 er Bokmålsordboka, sammen med *[[Nynorskordboka]]*, åpent og allment tilgjengelig på nett fra Universitetet i Bergen. Ordboken var originalt tilgjengelig via domenet *ordbok.uib.no*, men fra og med 2022 har den vært tilgjengelig via domenet *ordbokene.no.*

Bokmålsordboka utkom parallelt med Nynorskordboka i 1986. Reviderte utgaver kom i 1993 og 2005. Bokmålsordboka og Nynorskordboka viser offisiell rettskrivning og bøyning, har med opplysninger om uttale, etymologi, definisjoner, faste uttrykk og eksempler på anvendelse. I nettutgaven vises treff i de to ordbøkene sammen, men på forskjellig måte. Dette kan virke villedende.

En større revisjon av Bokmålsordboka og Nynorskordboka er i gang ved Universitetet i Bergen. En viktig del av oppdraget til prosjektet er å gjøre utformingen av de to ordbøkene likere i struktur og omfang. Arbeidet ble påbegynt i 2018 og skal være fullført i 2023.

## Referanser


## Eksterne lenker
*
Grieg & Schubert: Songs

***Grieg & Schubert: «Songs»*** er Njål Sparbos første soloplate, utgitt på Quattro Records i 1993.

## Sporliste

# «Du fatter ej bølgernes evig gang» av Edvard Grieg / Hans Christian Andersen
# «Jeg elsker dig» av Edvard Grieg / Hans Christian Andersen
# «Min tanke er et mægtigt fjeld» av Edvard Grieg / Hans Christian Andersen
# «To brune øjne» av Edvard Grieg / Hans Christian Andersen
# «Med en vannlilje» av Edvard Grieg / Henrik Ibsen
# «En svane» av Edvard Grieg / Henrik Ibsen
# «Spillemenn» av Edvard Grieg / Henrik Ibsen
# «En fuglevise» av Edvard Grieg / Henrik Ibsen
# «Tytebæret» av Edvard Grieg / A.O. Vinje
# «Guten» av Edvard Grieg / A.O. Vinje
# «Langs ei å» av Edvard Grieg / A.O. Vinje
# «Ved Rondane» av Edvard Grieg / A.O. Vinje
# «Eit syn» av Edvard Grieg / A.O. Vinje
# «Det fyrste du hev å gjera» av Edvard Grieg / Aasmund Olavson Vinje
# «Liebesbotschaft» av Franz Schubert / Ludwig Rellstab
# «Am meer» av Franz Schubert / Heinrich Heine
# «Die taubenpost» av Franz Schubert / Johann Gabriel Seidl 
# «Der wanderer an den mond» av Franz Schubert / Johann Gabriel Seidl 
# «Wer sich der einsamkeit ergibt» av Franz Schubert / Johann Goethe
# «Wer nie seinbrot mit tränen ab» av Franz Schubert / Johann Goethe
# «An die türen will ich schleichen» av Franz Schubert / Johann Goethe
# «Der musensohn» av Franz Schubert / Johann Goethe
# «An die musik» av Franz Schubert / Franz von Schober 
# «An Silvia» av Franz Schubert / Eduard v. Bauernfeld
# «Im Abendrot»  av Franz Schubert / Carl von Lappe

## Eksterne lenker
* 
* Njål Sparbos hjemmeside
* Quattro Records' hjemmeside
Slaget ved Schweiler

**Slaget ved Schweiler** var det siste slaget i Alsace under den tyske bondekrigen 1524- 1526, den 17. april hadde de alsatiske bøndene overgitt seg i nedre Alsace.

## Slaget
Hertug Anton av Lorraine var på vei hjem til sin residens i Nancy da en av hans speidere underrettet om en stor samling væpnede bønder som hadde stilt seg på veien ved Schweiler. Han oppsøkte dem og gikk til angrep, men møtte sterk motstand. Da slaget var over hadde han tapt 500 landsknekter.

Flere tusener lå igjen på valplassen, antakelig 4 000 av de 8 000 var felt av leiesoldatene i hertugen av Lorraines hær som hadde gjort seg ekstremt beryktet med sin brutalitet under strid mot bøndene og deres bondegårder. Ingen alsatianer våget å gjøre opprør etter dette.

## Kilder
* *Douglas Miller*, Armies of the German Peasants´ War 1524-26 2003 ISBN 1-84176-507-4